b'\n_START_ARTICLE_\nHull classification symbol\n_START_PARAGRAPH_\nHull classification symbol er et system for identifisering av skipstyper i Den amerikanske marinen. Mange andre europeiske mariner og Samveldet av nasjoner bruker et lignende system med pennantnummer. Et hull classification-symbol best\xc3\xa5r alltid av minst to bokstaver og et eller flere tall. Kombinasjonen av bokstaver og tall gir en unik identifisering av skipet._NEWLINE_Dersom skip gjennomg\xc3\xa5r omfattende ombygginger eller f\xc3\xa5r helt nye oppgaver, kan det ogs\xc3\xa5 f\xc3\xa5 nytt symbol. Siden systemet ble tatt ibruk i 1907 har det blitt forandret flere ganger, og skip kan ha f\xc3\xa5tt nye symbol p\xc3\xa5 grunn av omorganiseringer uten at det er gjort ombygginger. I 1975 gjennomf\xc3\xb8rte den amerikanske marinen en omfattende omklassifisering av kryssere, fregatter og eksortefart\xc3\xb8yer slik at systemet samsvarte med klassifiseringer brukt av andre nasjoner._NEWLINE_Skip som har et hull classification-symbol som begynner med W, tilh\xc3\xb8rer Den amerikanske kystvakten. Skip som har et hull classification-symbol som begynner med T- tilh\xc3\xb8rer Military Sealift Command og har stort sett sivilt personell ombord._NEWLINE_Mange av symbolene i tabellen under er ikke lenger i aktiv bruk i den amerikanske marinen.'